**Tisztelt Szülők!**

Tájékoztatjuk, hogy Budapest Főváros II. Kerületi Önkormányzata az iskolai gyermekétkeztetés nyilvántartására, megrendelésére, lemondására és számlázására a <https://www.bp2.imenza.hu> internetes oldalon elérhető **iMenza** online rendszert biztosítja.

A korábbi gyakorlat szerint a közétkeztetés megrendelése és a számlázás a tanévkezdést megelőzően leadott, étkeztetés igénybe vételére tett (papír alapú) szándéknyilatkozat, valamint az iMenza rendszerhez történő hozzáférés biztosításához megadott (papír alapú) hozzájáruló nyilatkozat alapján történt.

A koronavírus okozta járványhelyzet miatt a papír alapú nyilatkozatok helyett online felületen tesszük lehetővé a szolgáltatás megrendelését és az ehhez szükséges regisztrációt.

Kérjük, hogy a [www.bp2.imenza.hu](http://www.bp2.imenza.hu) oldalon az „**ÚJ TANULÓK BEIRATKOZÁSA AZ ÉTKEZTETÉSI RENDSZERBE”** adatlapot szíveskedjenek kitölteni.

A beiratkozási felületen található **„Hozzájáruló nyilatkozat”**-ot szíveskedjenek kitölteni, aláírni, és annak elektronikus (beszkennelt vagy lefotózott) példányát elektronikus levélbenrészünkre eljuttatni.

Kérjük, hogy a kitöltött hozzájáruló nyilatkozat eredeti aláírással ellátott példányát feltétlenül őrizze meg, és legkésőbb a tanítás első napján az **iskola titkárságára**, illetve a névjegyben szereplő **Irodánk** címére szíveskedjen személyesen behozni vagy postán feladni.

Kedvezményre való jogosultság igénybevétele esetén a **8. sz. mellékletet** a megfelelő igazolásokkal, határozatokkal (rendszeres gyermekvédelmi kedvezményben részesül; tartósan beteg, vagy fogyatékos; családjában három, vagy több gyermeket nevelnek; nevelésbe vett) szíveskedjen az adatlap kitöltésével egyidejűleg az **iskola titkárságára** eljuttatni. (E-mail formájában is eljuttathatja az iskolája titkárságára, de az eredeti példányokat legkésőbb a tanítás első napján le kell adni az iskolában.)

Speciális étkezési igény esetén érvényes szakorvosi (endokrinológus, allergológus, diabetológus, gasztroenteorológus) igazolást kérünk csatolni /**diéta javaslat**/ és e-mailben eljuttatni a **II. Kerületi Városfejlesztő Zrt.-nek**.

Esetleges kérdéseik esetén készséggel állnak rendelkezésükre munkatársaink az alábbi telefonszámainkon, aszerint, hogy gyermekük melyik intézményhez tartozik.

Együttműködésüket megköszönve, a gyermekeknek tartalmas nyári szünetet, és mindenkinek jó egészséget és szerencsés iskolakezdést kívánunk:

II. Kerületi Városfejlesztő Zrt. - Étkeztetési Csoport

**1025 Budapest, Felső Zöldmáli út 128-130.**

06-1-491-0580

E-mail: [etkeztetes@vf2.hu](mailto:etkeztetes@vf2.hu)

Ügyfélfogadási idő:

hétfő – csütörtök 7:00-16:00

péntek 7:00-12:00

**Köveskutiné Tábori Anna**

étkeztetési asszisztens

II. Kerületi Városfejlesztő Zrt.

iroda: 1025 Budapest, Felső Zöldmáli út 128-130.

mobil: 36/20/279-9394

email: [koveskuti.anna@vf2.hu](mailto:koveskuti.anna@vf2.hu)

* Budenz József Általános Iskola és Gimnázium
* Klebelsberg Kuno Általános Iskola és Gimnázium
* Csík Ferenc Általános Iskola és Gimnázium
* Máriaremete-Hidegkúti Ökumenikus Általános Iskola
* Kodály Zoltán Ének-zenei Általános Iskola, Gimnázium és Zenei Alapfokú Művészeti Iskola
* II. Rákóczi Ferenc Gimnázium

**Székely Mária**

étkeztetési asszisztens

II. Kerületi Városfejlesztő Zrt.

iroda: 1025 Budapest, Felső Zöldmáli út 128-130.

mobil: 36/20/421-7449

email: [szekely.maria@vf2.hu](mailto:szekely.maria@vf2.hu)

* Újlaki Általános Iskola
* Áldás Utcai Általános Iskola
* Remetekertvárosi Általános Iskola
* Törökvész úti Általános Iskola
* Fillér Utcai Általános Iskola
* Szabó Lőrinc Kéttannyelvű Általános Iskola és Gimnázium
* Pitypang Utcai Általános Iskola
* Móricz Zsigmond Gimnázium